Tamién tenió problemas pa documentar formas verbals que yera regular trobar-se en decadas anterios, como as desinencias -etz y -otz en a segunda persona plural d'os verbos, que ya se feba -áis, -éis, mesmo en os verbos con radiz lexica aragonesa diferenciada d'o castellano: «vo'n vais», «yérais». Nomás en a val d'Aragüés se troba con a forma verbal «paguetz», anque va de retaculas, y con as desinencias en -otz de lo perfecto simple, que en atros tiempos heban estau tipicas d'etas vals, en lo estudio de 1950 no se troba que con «dijiotz» y «cantotz».